25-aastane mängumees  allkirjastas 1+1-aastase lepingu kohe pärast Eesti koondise kohtumist Ungariga. Nimelt oli klubi esindaja Rumeeniast Gyöngyösisse tulnud mängu vaatama.    "Leping on hea. Suur edasiminek võrreldes Kreekaga," sõnas Johannson. "Ja usun, et väike edasiminek on ka tasemelt. Seal on meistrivõistlused suuremad ja tänu hõbedale mängitakse eurosarja."    Johannsoni sõnul tunti tema vastu huvi ka Šveitsist ja Taanist, kuid konkreetne pakkumine tuli vaid Odorheiult.    Kaks aastat Kreekas  mänginud Johannson tunnistas, et töötasu pole ta täies mahus veel kätte saanud. "Esimesest aastast on siiamaani ühtteist veel üleval. Abiline tegeleb sellega, et seda ka kunagi kätte saada," meenutas mängija Veria Filipposes veedetud hooaega. Lõppenud hooajal Argose Diomidises palgaga aga probleeme polnud ja kõik laekus Johannsonile korrektselt.